আল-আদুদি হাসপাতাল
আল-আদুদি হাসপাতাল ছিল মধ্যযুগীয় ইরাকের বাগদাদে গড়ে ওঠা একটি চিকিৎসালয়, যা মধ্যযুগীয় ইসলামী সংস্কৃতিতে গড়ে ওঠা সংগঠিত হাসপাতালের যুগে প্রতিষ্ঠিত হয়েছিল এবং প্রাথমিক ইসলামি যুগের হাসপাতালগুলির মধ্যে অধিকাংশই বাগদাদে অবস্থিত ছিল; তাদের মধ্যে একটি আল-আদুদি হাসপাতাল। হাসপাতালটি বুওয়াইহ রাজবংশের শাসক আদুদ আল দৌলার শাসনামলে নির্মিত হয় হয় এবং মৃত্যুর মাত্র কয়েক বছর আগে তিনি এটি নির্মাণের সিদ্ধান্ত নেন। আল-আদুদিকে মধ্যযুগীয় ইসলামি সময়ের সবচে' উদ্ভাবনী ও আধুনিক হাসপাতালগুলির একটি হিসেবে বিবেচনা করা হত। সেই সময়ের সুপরিচিত চিকিৎসকদের মাঝে এই হাসপাতালটি চিকিৎসাশাস্ত্র শেখার ও অনুশীলনের জন্য একটি প্রতিষ্ঠান হিসাবে পরিচিত ছিল।